Александър Пушкин
Облак

Превод от руски: Любен Любенов, —

chitanka.info

Ти, облако сетен от пръсната буря!

Ти само се носиш високо в лазура,

ти само засенчваш деня засиял,

ти само изпълваш простора с печал.

Ти беше затулил небето прекрасно

и мълния в тебе се впиваше бясно;

и грохот потаен ехтеше от теб,

и щедро поеше ти жадната степ.

Но стига, изчезвай! Светът се усмихна

тъй свежо е всичко, стихията стихна,

и вятърът гали в леса всеки лист,

и вече те гони от тихата вис.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.